แบงก์ตุนเงินสดรับใช้จ่ายช่วงสงกรานต์
ธนาคารกสิกรไทยสำรองเงินสดเทศกาลสงกรานต์ 2.14 หมื่นล้าน ด้านกรุงศรีเตรียมพร้อมไว้ 13,420 ล้านบาท
3 เม.ย. 2556

ธนาคารกสิกรไทยสำรองเงินสดเทศกาลสงกรานต์ 2.14 หมื่นล้าน ด้านกรุงศรีเตรียมพร้อมไว้ 13,420 ล้านบาท
ผู้สื่อข่าวรายงานว่า ธนาคารกรุงศรีอยุธยา เตรียมสำรองเงินสดเพื่อรองรับการเบิกถอนเงินของลูกค้าและประชาชนในช่วงเทศกาลสงกรานต์ ประจำปี 2556 ผ่านเครื่องกรุงศรี เอทีเอ็มจำนวน 4,388 เครื่อง และสาขาของธนาคารทั่วประเทศจำนวน 601 สาขา รวมเป็นเงิน  13,420 ล้านบาท โดยแบ่งเป็นเงินสดสำรองสำหรับบริการผ่านเครื่อง กรุงศรี เอทีเอ็มจำนวน 9,450 ล้านบาท  และผ่านสาขาของธนาคารจำนวน 3,970 ล้านบาท
ด้าน ธนาคารกสิกรไทยเตรียมสำรองเงินสดเพื่อรองรับการใช้จ่ายช่วงวันหยุดยาวเทศกาลสงกรานต์  12-17 เมษายน เป็นการสำรองเงินสดสำหรับช่องทางสาขาทั่วประเทศ จำนวน 6,800 ล้านบาท โดยเป็นเงินสำรองสำหรับสาขาในเขตกรุงเทพฯ จำนวน 2,300 ล้านบาท และสาขาในส่วนภูมิภาคจำนวน 4,500 ล้านบาท สำหรับการสำรองเงินสดเครื่องเอทีเอ็ม (K-ATM) ที่มีอยู่จำนวนกว่า 7,900 เครื่องทั่วประเทศ เป็นจำนวนทั้งสิ้น 21,400 ล้านบาท